NCY Ruckus Wheel Set (Silver, Hustler, 10"); Honda Ruckus Scooterworks USA
NCY Hustler alloy wheel set in Silver Bullet.
<< Prev Product 7 of 31 Next >>
NCY Ruckus Wheel Set (Silver Bullet, Hustler, 10"); Ruckus | $219.99 Cheryl Carolus is volgende by Zondo-kommissie | Netwerk24
Cheryl Carolus is volgende by Zondo-kommissie
Deur Canny Maphanga, News24 29 November 2018 06:28
Cheryl Carolus, voormalige voorsitter van die Suid-Afrikaanse Lugdiens (SAL), getuig na verwagting Donderdag voor die Zondo-kommissie na staatskaping.
Cheryl Carolus Foto: Denvor de Wee, Argief
Adv. Paul Pretorius, hoof van die kommissie se regspan, het bevestig die voormalige ANC-adjunk-sekretaris is die volgende getuie wat voor die regterlike kommissie, onder leiding van adjunkhoofregter Raymond Zondo, in Johannesburg gaan verskyn.
Hy glo haar getuienis gaan net ’n dag neem. Sy gaan waarskynlik getuig oor die vlugroete tussen Suid-Afrika en Mumbai, waaroor Barbara Hogan, destyds minister van openbare ondernemings, voor die kommissie getuig het.
Hogan het getuig sy het inligting ontvang dat SAL van plan is om sy Suid-Afrika/Mumbai-roete te kanselleer toe sy oudpres. Jacob Zuma in Junie 2010 vergesel het op ’n staatsbesoek aan Indië.
Hogan het vir Carolus, wat toe die voorsitter van die lugdiens was, ’n SMS gestuur om dit te bevestig. Carolus het Hogan geantwoord dat SAL nie die roete gaan kanselleer nie.
Hogan het verder getuig Carolus het bevestig dat Jet Airways onsuksesvol was in sy pogings om SAL te oortuig om die winsgewende roete te laat vaar.
Carolus se getuienis voor die kommissie volg op dié van Ngoako Ramatlhodi, voormalige minister van staatsdiens en administrasie en voor dit minerale hulpbronne, en Mahlodi Muofhe, sy spesiale adviseur.
Meer oor: Cheryl Carolus | Staatskaping | Zondo-Kommissie
OORSIG: 'Guptas gee Minister opdrag om te kom eet'